کولکاتا

**کولکاتا** (; ؛ تلفظ: ؛) جس کا سرکاری نام سنہ 2001ء سے قبل **کلکتہ** (؛ تلفظ: ) تھا (اردو میں معمولاً کلکتہ ہی کہتے ہیں)، بھارت کی ریاست مغربی بنگال کا دار الحکومت ہے جو دریائے ہوگلی کے مشرقی کنارے پر واقع ہے اور مشرقی بھارت کا اہم تجارتی، ثقافتی اور تعلیمی مرکز ہے۔ کولکاتا بندرگاہ بھارت کی قدیم ترین اور واحد اہم دریائی بندرگاہ ہے۔

2011ء میں شہر کی آبادی 4.5 ملین، جبکہ شہر اور اس کے مضافات کی آبادی 14.1 ملین تھی جو اسے بھارت کا تیسرا بڑا میٹروپولیٹن علاقہ بناتی ہے۔ کولکاتا میٹروپولیٹن علاقے کی معیشت کا حالیہ تخمینہ 60 تا 150 بلین امریکی ڈالر (مساوی قوتِ خرید خام ملکی پیداوار ) تھا، جو اسے ممبئی اور دہلی کے بعد بھارت کا تیسرا سب سے زیادہ پیداواری میٹروپولیٹن علاقہ بناتا ہے۔

اپنے بہترین محل وقوع کی وجہ سے کولکاتا کو "مشرقی بھارت کا داخلی دروازہ" بھی کہا جاتا ہے۔ یہ نقل و حمل کا اہم مرکز، وسیع مارکیٹ تقسیم مرکز، تعلیمی مرکز، صنعتی مرکز اور تجارتی مرکز ہے۔ کولکاتا کے قریب دریائے ہوگلی کے دونوں کناروں پر بھارت کے زیادہ تر پٹ سن کے کارخانے واقع ہیں۔ اس کے علاوہ یہاں موٹر گاڑیاں تیار کرنے کی صنعت، کپاس-کپڑے کی صنعت، کاغذ کی صنعت، مختلف قسم کی انجینئری کی صنعت، جوتوں کی صنعت، ہوزری صنعت اور چائے فروخت کے مراکز وغیرہ بھی موجود ہیں۔

## [[اشتقاقیات]]
سرکاری طور پر 1 جنوری، 2001ء کو اس شہر کا نام تبدیل کر کے اس کے بنگالی تلفظ پر **کولکاتا** رکھا گیا۔ لفظ کولکاتا بنگالی اصطلاح **کولیکاتا** () تلفظ: [ˈkɔlikat̪a]) سے حاصل ہے جو انگریزوں کی آمد کے زمانہ میں اس جگہ پر موجود تین دیہاتوں میں سے ایک کا نام تھا۔ دیگر دو دیہات **شوتنتی** () اور **گوبندپور** () تھے۔

اس کا سابق نام انگریزی میں **کیلکٹا** (Calcutta) تھا لیکن بنگلہ بولنے والے اسے ہمیشہ **کولکتہ** یا **كولكاتا** ہی کہتے ہیں۔ ہندی اور اردو میں اسے **کلکتہ** (कलकत्ता) کے نام سے جانا جاتا ہے۔

اس کے نام کی اصل کے بارے میں کئی طرح کی کہانیاں مشہور ہیں۔ سب سے زیادہ مقبول کہانی کے مطابق اس شہر کے نام ہندوؤں کی دیوی کالی کے نام سے ہے۔
* تصور کیا جاتا ہے کہ اصطلاح **کولیکاتا** () (کالی کھیترو: Kalikkhetrô) کی بگڑی ہوئی شکل ہے جس کے معنی **[[کالی]] کا کھیت** کے ہیں۔ جبکہ ایک اور خیال کے مطابق یہ (سنسکرت: कालीक्षेत्र، نقل حرفی: کالکشیتر، Kalakshetra) سے ہو سکتا ہے جس کے معنی **[[کالی]] کا علاقہ** کے ہیں۔
* متبادل طور پر نام بنگالی اصطلاح ) (کلکیلا: kilkila) سے اخذ ہو سکتا ہے جس کے معنی **ہموار علاقہ** کے ہیں۔
* ایک اور نظریہ کے مطابق علاقے کچا چونا (quicklime) یا کولی چن [ˈkɔlitɕun] ({{Lang-bn|কলি চুন}) کی پیداوار اور ناریل کے ریشہ (coir or kata) تلفظ: [ˈkat̪a] () کے لیے مشہور تھا اس لیے اسے **کولی** + **کاتا** کہا جانے لگا۔ تلفظ: [ˈkɔlikat̪a] ()۔

## تاریخ
کولکاتا کے شمال میں 35 کلومیٹر (22 میل) کے فاصلے پر شمال میں چندرکیتوگڑھ کے آثار قدیمہ کے مطالعہ سے پتا چلتا ہے کہ یہ علاقہ دو ہزار سال قبل آباد تھا۔
مہا بھارت میں بھی بنگال کے کچھ راجاؤں کا نام ہے جو کورو فوج کی جانب سے جنگ میں شامل ہوئے تھے۔ اس شہر کے وجود کا ذکر تجارتی بندرگاہ کے طور پر چین کے قدیم مسافروں کے سفرناموں اور فارسی تاجروں کی دستاویزات میں ملتا ہے۔ شہنشاہ اکبر کی محصول دستاویزات اور پندرہویں صدی کے ادب اور نظموں میں اس نام کا بار بار ذکر ملتا ہے۔

[200px|تصغیر|[فورٹ ولیم، بھارت|فورٹ ولیم، کولکاتا]]
200px|تصغیر|گورنمنٹ ہاؤس، کلکتہ

1698ء میں ایسٹ انڈیا کمپنی نے ایک مقامی زمیندار خاندان ساورن رائے چودھری سے تین گاؤں (شوتنتی، کولیکاتا اور گوبندپور) حاصل کیے۔ اگلے سال کمپنی نے ان تین گاؤں کا ارتقا پریسیڈنسی سٹی کے طور پر شروع کر دیا۔ 1727ء میں مملکت برطانیہ عظمی کے بادشاہ جارج دوم کے حکم کے مطابق یہاں ایک شہری عدالت قائم کی گئی۔ کولکاتا میونسپل کارپوریشن قائم کی گئی اور پہلے میئر کا انتخاب ہوا۔
1756ء میں بنگال کے نواب سراج الدولہ نے كولكاتا پر حملہ کرکے اسے فتح کر لیا اس نے اس کا نام **علی نگر** رکھا۔ لیکن سال بھر کے اندر ہی سراج الدولہ کی گرفت یہاں ڈھیلی پڑ گئی اور انگریزوں کا اس پر دوبارہ غلبہ ہو گیا۔
1772ء میں وارن ہیسٹنگز نے اسے برطانوی راج کا ہندوستانی دار الحکومت بنا دیا۔ کچھ مورخ اس شہر کو ایک بڑے شہر کے طور پر 1698ء میں فورٹ ولیم کے قیام سے جوڑتے ہیں۔ 1911ء تک کولکاتا ہندوستان میں برطانوی راج کا دارالحکومت رہا۔

22 اکتوبر، 1764ء کو برطانوی ایسٹ انڈیا کمپنی اور نواب بنگال میر قاسم، نواب اودھ، مغل شہنشاہ شاہ عالم ثانی کے درمیان بکسر کے مقام پر جنگ ہوئی جسے بکسر کی لڑائی کہا جاتا ہے۔ اس میں ایسٹ انڈیا کمپنی کو فتح حاصل ہوئی۔ 1757ء کے بعد سے اس شہر پر مکمل طور انگریزوں کا غلبہ ہو گیا اور 1850ء کے بعد سے اس شہر میں تیزی سے صنعتی ترقی ہونا شروع ہوئی خاص طور پر کپڑوں کے صنعت میں۔ 5 اکتوبر 1865ء کو سمندری طوفان (جس میں ساٹھ ہزار سے زیادہ لوگ مارے گئے) کی وجہ سے کولکاتا میں بری طرح تباہی ہونے کے باوجود کولکاتا صنعتی طور پر اگلے ڈیڈھ سو سالوں میں بڑھتا ہی رہا۔

1850ء کی دہائی تک کولکاتا دو علاقوں میں تقسیم ہو چکا تھا ایک گوروں کا شہر چورنگی اور ڈلہوزی اسکوائر جس میں بنیادی طور پر برطانوی مقیم تھے جبکہ دوسرا کالوں کا شہر جس میں مقامی لوگ آباد تھے۔

برطانیہ نے 1911ء میں دار الحکومت نئی دہلی منتقل کر دیا۔ تاہم کلکتہ (کولکاتا) کا تحریک آزادی ہند میں مرکزی کردار رہا۔
دوسری جنگ عظیم کے دوران 1942ء اور 1944ء میں شہر اور اس بندرگاہ پر جاپانیوں نے کئی بار بمباری کی۔  جنگ کے ساتھ فوجی، انتظامی اور قدرتی عوامل کے ایک مجموعہ کی وجہ 1943ء کے بنگال قحط کے دوران لاکھوں افراد ہلاک ہوئے۔
1946ء میں ایک مسلم ریاست کی تشکیل کے مطالبات پر فرقہ وارانہ تشدد کے واقعات میں 4،000 سے زائد ہلاک ہوئے۔ 
تقسیم ہند کی وجہ سے مزید فسادات ہوئے۔ مسلمانوں ایک کثیر تعداد مشرقی پاکستان (موجودہ بنگلہ دیش) ہجرت کر گئی اور اس طرح مشرقی بنگال سے ہندو کولکاتا آ گئے۔

آج اس کی آبادی لگ بگ 1 کروڑ 40 لاکھ ہے۔ کولکتہ 1980ء سے قبل کولکاتا بھارت کا سب سے زیادہ آبادی والا شہر تھا، لیکن اس کے بعد ممبئی نے اس کی جگہ لی۔

### بابو ثقافت
برطانوی راج کے دوران جب کولکاتا ہندوستان کا دارالحکومت تھا، کولکاتا کو لندن کے بعد سلطنت برطانیہ کا دوسرا سب سے بڑا شہر سمجھا جاتا تھا۔ اس شہر کی شناخت **محلات کا شہر**، **مشرق کا موتی** وغیرہ کے طور پر تھی۔
اسی دوران بنگال اور خاص طور پر کولکاتا میں بابو ثقافت کا ارتقا ہوا جو برطانوی لبرل ازم اور بنگالی سماج میں بغاوت کا نتیجہ تھا۔ اس کی بنیادی وجہ بنگالی زمینداری رواج، ہندو مذہب کا متعصبانہ رویہ، سماجی، سیاسی اور اخلاقی اقدار میں تبدیلی تھی۔
اسی کشمکش کے نتیجہ میں کہ انگریزوں کے جدید تعلیمی اداروں میں پڑھے کچھ لوگوں نے بنگال کے معاشرے میں اصلاح پسند بحث کو جنم دیا۔ بنیادی طور پر **بابو** ان لوگوں کو کہا جاتا تھا جو مغربی طریقے کی تعلیم پاکر بھارتی اقدار کو حقارت کی نظر سے دیکھتے تھے اور خود کو زیادہ سے زیادہ مغربی انداز میں ڈھالنے کی کوشش کرتے تھے۔
لیکن لاکھ کوششوں کے باوجود جب انگریزوں کے درمیان ان کا فرق برقرار رہا تو اس کے برعکس نتائج بھی آئے، اسی قسم کے کچھ لوگوں نے نئی بحثوں کا آغاز کیا جو بنگال کے "حیات نو" (پنرجہرن) کے نام سے جانا جاتا ہے۔ اس کے تحت بنگال میں سماجی، سیاسی اور مذہبی اصلاحات ہوئیں۔ بنگلہ ادب نے نئی ااونچائیوں چھوا جس کا اثر دیگر ہندوستانی برادریوں نے بھی اپنایا۔

## معیشت
تصغیر|ساؤتھ سٹی مال

کولکاتا مشرقی اور شمال مشرقی بھارت کا بنیادی تجارتی اور مالیاتی مرکز ہے۔  یہاں کولکاتا اسٹاک ایکسچینج بھی واقع ہے، جو بھارت کا دوسرا سب سے بڑا اسٹاک ایکسچینج ہے۔  یہاں اہم تجارتی اور فوجی بندرگاہ بھی ہے، اس کے علاوہ اس علاقے کا واحد بین الاقوامی ہوائی اڈا بھی یہیں ہے۔ ہندوستان کے اہم تجارتی شہر کولکاتا کو آزادی بعد کچھ ابتدائی سالوں میں کساد بازاری کا سامنا رہا، جس کی بنیادی وجہ سیاسی عدم استحکام اور تجارتی یونینوں کا بڑھنا تھا۔ 
1960ء کی دہائی سے 1990ء کے دہائی کے وسط تک شہر کی معیشت مسلسل گرتی گئی جس کی وجہ یہاں پر بند یا منتقل ہوتے کارخانے اور کاروبار تھے۔ 
بھارتی اقتصادی پالیسی کی اصلاحات کے عمل سے 1990ء کے دہائی میں شہر کے اقتصاد کو نئی سمت دی گئی، اس کے بعد پیداوار بھی بڑھی اور بے روزگار لوگوں کو کام بھی ملا۔

شہر کی افرادی قوت میں سرکاری اور نجی کمپنیوں کے ملازم ایک بڑا حصہ ہیں۔ یہاں بڑی تعداد میں غیر ہنر مند اور نیم ہنر مند کارکنان موجود ہیں۔ ماہر کاریگرں کی بھی ایک بڑی تعداد موجود ہے جو شہر کی معیشت میں ریڑھ کی ہڈی کی طرح ہے۔ شہر کی اقتصادی حالت کی بہتری میں انفارمیشن ٹیکنالوجی کی خدمات کا بڑا ہاتھ رہا ہے۔ انفارمیشن ٹیکنالوجی کے شعبے میں یہاں سالانہ تقریباً 70 فیصد ترقی ہورہی ہے جو قومی اوسط دگنا ہے۔  حالیہ برسوں میں یہاں تعمیرات اور ریئل اسٹیٹ کے شعبے میں بھی سرمایہ کار کافی دلچسبی لے رہے ہیں۔ اس کی وجہ سے شہر میں کئی نئے منصوبوں کا آغاز ہوا ہے۔ کولکاتا میں کئی بڑی بھارتی کارپوریشنز کے صنعتی یونٹس قائم ہیں، جن کے مصنوعات پٹ سن سے لے کر الیکٹرانک اشیا تک ہیں۔
کچھ قابل ذکر کمپنیاں جن کے صدر دفتر یہاں ہیں، آئی ٹی سی لمیٹڈ، باٹا، برلا کارپوریشن، کول انڈیا لمیٹڈ، دامودر ویلی کارپوریشن، یونائیٹڈ بینک آف انڈیا، یوکو بینک اور الہ آباد بینک وغیرہ اہم ہیں۔
حال ہی میں حکومت ہند کی "مشرق دیکھو" (لک ایسٹ) پالیسی کی وجہ سے چین اور جنوب مشرقی ایشیائی ممالک سے تجارتی روابط بڑھانے کی پالیسیوں کی وجہ سے یہاں کئی ممالک نے بھارتی بازار میں قدم کیا ہے۔ اسی وجہ سے کولکاتا میں سرمایہ کاری کرنے سے یہاں کی اقتصادیات میں خاصہ اضافہ ہوا ہے۔

## جغرافیہ
[تصغیر|[دریائے ہوگلی، کولکاتا]]

کولکاتا مشرقی بھارت میں  پر واقع ہے۔ شہر کے مشرق میں بنگلہ دیش اور بھارتی ریاست آسام، شمال میں سکم، مغرب میں بہار اور جھارکھنڈ جبکہ جنوب میں خلیج بنگال واقع ہے۔ شہر کی بلندی 1.5-9 میٹر (5-30 فٹ) ہے۔ شہر دریائے ہوگلی کے کنارے شمال اور جنوب میں پھیلا ہوا ہے۔ شہر کا بہت سا حصہ ایک بڑی مرطوب زمینی علاقے تھا، جسے بھر کر شہر کی بڑھتی ہوئی آبادی کو بسایا گیا ہے۔ 
ماندہ مرطوب زمین جسے اب ایسٹ کلکتہ ویٹ لینڈز کہتے ہیں، کو رامسر کنونشن کے تحت بین الاقوامی اہمیت کی مرطوب زمین قرار دیا گیا ہے۔ دیگر سندھ و گنگ علاقوں کی طرح یہاں کی زمین بھی زرخیز ہے۔
بھارتی معیاری بیورو کے مطابق ایک سے لے کر چار کے پیمانے پر شہر زلزلہ زون تین کے اندر مضمر ہے۔ 

### دریائے ہوگلی

دریائے ہوگلی جسے روایتی طور پر **گنگا** بھی کہا جاتا ہے بھارت کی ریاست مغربی بنگال میں دریائے گنگا کا ایک معاون دریا ہے جو تقریباً 260 کلومیٹر (160 میل) طویل ہے۔ یہ ضلع مرشداباد کے مقام پر گنگا سے بطور نہر علاحدہ ہوتا ہے۔ کولکاتہ شہر دریائے ہوگلی کے کنارے بسا ہے۔ کولکاتا کے مقام پر اس پر دو پل واقع ہیں جن میں سے ایک مشہور زمانہ ہاوڑہ پل اور دوسرا ودیاساگر پل پل ہے۔

## آب و ہوا
کولکاتا کی آب و ہوا استوائی نم-خشک ہے۔ یہ کوپین موسمیاتی درجہ بندی کے مطابق (Aw) کے زمرے میں آتی ہے۔ اقوام متحدہ کے ترقیاتی پروگرام کی رپورٹ کے مطابق یہ تیز ہواوں اور طوفان زون میں ہے اور اسے "بہت زیادہ نقصان کا خطرہ" لاحق ہے۔ 
### درجہ حرارت
سالانہ اوسط درجہ حرارت 26.8 ° س (80 ° ف)؛ ماہانہ اوسط درجہ حرارت 1 9 ° س سے 30 ° س (67 ° ف. سے 86 ° ف) رہتا ہے۔  موسم گرما گرم اور مرطوب رہتا ہے، جس سے کم درجہ حرارت 30 ڈگری کی دہائی میں رہتا ہے اور خشک عرصے میں یہ 40 ° س (104 ° ف) کو بھی پار کر جاتا ہے۔ ایسا عام طور پر مئی اور جون میں ہوتا ہے۔ 
موسم سرما ڈھائی ماہ تک ہی رہتا ہے جس میں کم از کم درجہ حرارت 12 ° س سے 15 ° س (54 ° ف. - 57 ° ف) تک جاتا ہے۔ ایسا دسمبر سے فروری کے درمیان ہوتا ہے۔ 
اکثر گرمیاں کے شروع میں دھول والی آندھیاں آتی ہیں جن کے ساتھ ہی تیز بارشیں ہوتی ہیں۔ یہ شہر کو شدید گرمی سے راحت دلاتی ہیں۔ اس بارشوں کو موسم کو کال بیساکھی () کہا جاتا ہے۔ 

### برسات
تصغیر|150px| کولکاتا میں برسات

خلیج بنگال کی جنوب مغربی شاخ کے مون سون کی بارشیں کولکاتا میں جون اور ستمبر کے درمیان خوب برستی ہیں، جو یہاں کی سالانہ بارش 1،800 ملی میٹر کا زیادہ تر حصہ ہوتی ہیں۔ سب سے زیادہ ماہانہ بارش جولائی اور اگست میں ہوتی ہے۔
شہر میں فی سال دھوپ کے 2،528 گھنٹے نکلتی ہے جس میں مارچ کا مہینا سب سے نمایاں ہوتا ہے۔  کولکاتا کو کئی سمندری طوفانوں کا سامنا رہا ہے؛ 1737 اور 1864 میں آنے والے ان طوفانوں سے ہزاروں افراد ہلاک ہوئے۔

### ماحولیاتی مسائل
آلودگی کولکاتا میں ایک بڑی تشویش کا سبب ہے۔ 2008 کے مطابق سلفر ڈائی آکسائیڈ اور نائٹروجن ڈائی آکسائیڈ کا سالانہ ار تکاز بھارت کے قومی ہوا معیار کے اندر تھی۔
لیکن قابل تنفس معلق ذرات کی سطح اعلیٰ تھی اور مسلسل پانچ سال سے بڑھتا ہوا رجحان اسموگ اور کہر کا باعث بنا ہے۔  شہر میں شدید فضائی آلودگی سانس کی بیماریوں اورپھیپھڑوں کے کینسر میں اضافہ کی وجہ ہے۔ 

## آبادیات

کولکاتا کا نام آبادی **كلكتيا** ہے۔
2001ء کی مردم شماری کے مطابق کولکاتا ضلع کا کل رقبہ 185 مربع کلومیٹر (71 مربع میل) اور اس کی آبادی 4,486,679 تھی  جبکہ اس کی کثافتِ آبادی 24.252 / مربع کلومیٹر (62،810 / مربع میل) تھی۔ 
2001ء کے مطابق شہری بستگی آبادی 14,112,536 نفوس پر مشتمل تھی۔ 

بنگالی ہندو کولکاتا کی آبادی کی اکثریت کی تشکیل دیتے ہیں جبکہ مارواڑی، بہاری اور مسلمان بڑی اقلیتیں ہیں۔ کولکاتا کی چھوٹی برادریوں میں چینی، تامل، نیپالی، اوڈیشائی، تیلگو، آسامی، گجراتی، اینگلو انڈین، آرمینیائی، یونانی، تبتی، مہاراشٹری، کونکنی، ملیالی، پنجابی اور پارسی شامل ہیں۔  آرمینیائی، یونانیوں، یہودیوں اور دیگر غیر ملکی نژاد گروہوں کی تعداد میں بیسویں صدیکے دوران کمی آئی ہے۔ 
کولکاتا کی یہودی آبادی دوسری جنگ عظیم کے دوران 5،000 تھی لیکن آزادی ہند اور اسرائیل کی ریاست کے قیام کے بعد یہ کم ہو گئی۔ 2013ء کے مطابق شہر میں صرف 25 یہودی آباد تھے۔ بھارت کی واحد چائنا ٹاؤن مشرقی کولکاتا میں ہے۔ ایک وقت میں یہاں 20،000 نسلی چینی آباد تھے  تاہم 2009ء میں یہ کم ہو کر 2،000 رہ گئے۔ 
چینی برادری روایتی طور پر مقامی دباغت کی صنعت اور چینی ریستورانوں میں کام کرتی تھی۔ 

## حکومت اور عوامی خدمات
### شہری انتظامیہ
کولکاتا کئی سرکاری ایجنسیوں کے زیر انتظام ہے۔ کولکاتا میونسپل کارپوریشن (کے ایم سی) شہر کی 15 بروز جو 141 وارڈوں میں منقسم ہیں کا انتظام سنبھالتی ہے۔
ہر وارڈ سے ایم سی کے لیے ایک کونسلر منتخب ہوتا ہے۔ ہر برو کے کونسلروں کی ایک کمیٹی ہوتی ہے جو وارڈوں سے منتخب ہو کر آتے ہیں۔ برو کمیٹیوں کے ذریعے کارپوریشن (بلدیہ) شہری منصوبہ بندی، سڑکوں کی دیکھ بھال، حکومتی اسکولوں، ہسپتالوں اور میونسپل منڈیوں کا انتظام سنبھالتی ہے۔  کے ایم سی کے فرائض میں پانی کی فراہمی، نکاسی آب اور سیوریج، صفائی، سالڈ ویسٹ مینجمنٹ، گلی، نظم روشنی اور عمارت ضابطہ بھی شامل ہیں۔ ہیں۔ 

### فوجی اور سفارتی ادارے
وزارت دفاع کے آرڈننس فیکٹریز بورڈ کے مطابق بھارتی فوج گارڈن ریچ شپ بلڈرز اینڈ انجینئرز اور مشرقی کمان کے صدردفاتر تمام شہر میں واقع ہیں۔ کولکاتا میں امریکی قونصلیٹ ریاستہائے متحدہ کا دوسرا قدیم ترین امریکی قونصلیٹ ہے جو 19 نومبر 1792ء سے قائم ہے۔ یہ قونصلیٹ جنرل بہار، جھارکھنڈ، اوڈیشا، مغربی بنگال، سکم، آسام، میگھالیہ، تریپورہ، میزورم، منی پور، ناگالینڈ اور اروناچل پردیش کی ریاستوں کو خدمت فراہم کرتا ہے۔

## نقل و حمل
تصغیر|200px|کولکاتا میں نقل و حمل

کولکاتا کی عوامی ٹریفک کے لیے بنیادی طور بس، آٹوركشا، سائیکل ركشا، ٹرام اور میٹرو ریل سروس زیر استعمال ہیں۔ یہاں کے زیادہ تر لوگ بنیادی طور پر بسوں کو سب سے زیادہ استعمال کرتے ہیں۔ یہاں سرکاری اور نجی کمپنیوں کی بسیں زیر استعمال ہیں۔ بھارت میں کولکاتا واحد شہر ہے، جہاں ٹرام سروس دستیاب ہے۔ مانسون کے وقت بھاری بارشوں کی وجہ سے کئی بار مقامی ٹریفک میں خلل پڑتا ہے۔ کولکاتا میں تقریباً تمام پیلی ٹیکسیاں ایمبیسیڈر ہی ہیں۔ کولکتہ کے علاوہ دیگر شہروں میں زیادہ تر ٹاٹا انڈکا یا فیئٹ ہی ٹیکسی کے طور پر چلتی ہیں۔ دیگر شہروں کی نسبت یہاں ذاتی گاڑی کافی کم ہیں۔ تاہم حال میں شہر میں نجی گاڑیوں کی رجسٹریشن میں کافی اضافہ دیکھا گیا ہے۔ 2002ء کے اعداد و شمار کے مطابق گذشتہ سات سالوں میں گاڑیوں کی تعداد میں 44 فیصد اجافہ نظر آتا ہے۔ شہر کے آبادی کی کثافت کے تناسب سے سڑکیں محض 6 فیصد ہیں، جبکہ دہلی میں یہ 23 فیصد اور ممبئی میں 17 فیصد ہیں۔ یہی یہاں کے ٹریفک جام کی بنیادی وجہ ہے۔ کولکاتا میٹرو اور بہت سے نئے فلائی اوورز اور نئی سڑکوں کی تعمیر نے شہر کو کافی راحت دی ہے۔

### فضائی
[200px|تصغیر|[نیتا جی سبھاش چندر بوس انٹرنیشنل ائیرپورٹ]]

**نیتا جی سبھاش چندر بوس انٹرنیشنل ائیرپورٹ** یا **نیتا جی سبھاش چندر بوس بین الاقوامی ہوائی اڈا** کولکاتا، مغربی بنگال، بھارت میں واقع ایک بین الاقوامی ہوائی اڈا ہے۔ یہ شہر کے مرکز سے تقریباً 17 کلومیٹر (11 میل) کے فاصلے پر ڈم ڈم میں واقع ہے۔ اس کا نام پہلے **ڈم ڈم ایئر پورٹ** تھا جسے بعد میں تحریک آزادی ہند کے ایک رہنما سبھاش چندر بوس کے نام پر تبدیل کر دیا گیا۔

### ریل
[تصغیر|200px|[کولکاتا مضافاتی ریلوے]]

کولکاتا بھارتی ریلوے کے سترہ علاقائی ڈویژنوں میں سے تین ریلوے زون کے ہیڈ کوارٹر کے طور پر کام کرتا ہے۔  کولکاتا بنگلہ دیش کے دارالحکومت ڈھاکہ کے ساتھ ریل اور سڑک کے ذریعے جڑا ہوا ہے۔ کولکاتا میں ریلوے کے مندرجہ ذیل اسٹیشن ہیں۔

* کولکاتا ریلوے اسٹیشن
* شالیمار ریلوے اسٹیشن
* سیالدہ ریلوے اسٹیشن
* ماجیرہات ریلوے اسٹیشن
* ہاوڑہ جنکشن ریلوے اسٹیشن

#### کولکاتا مضافاتی ریلوے
**[[کولکاتا مضافاتی ریلوے]]** ایک مضافاتی ریلوے نظام ہے جو کولکاتا اور اس کے مضافات کو خدمات فراہم کرتا ہے۔

### کولکاتا میٹرو
[200px|تصغیر|[کولکاتا میٹرو]]

**[[کولکاتا میٹرو]]** کولکاتا شہر میں ایک میٹرو ریل نظام ہے۔ 300 میٹرو خدمات روزانہ 650،000 سے زائد مسافروں کو خدمات فراہم کریں ہیں۔ یہ بھارت کا دوسرا مصروف ترین میٹرو نظام ہے۔

### کولکاتا ٹرام
[200px|تصغیر|[کولکاتا ٹرام]]

**[[کولکاتا ٹرام]]** بھارت کے شہر کولکاتا میں ایک ٹرام نظام ہے جو **کلکتہ ٹرام ویز کمپنی** (Calcutta Tramways Company) کے زیر انتظام ہے۔ یہ فی الحال بھارت میں واحد فعال ٹرام نیٹ ورک ہے،  اور ایشیا میں سب سے قدیم فعال برقی ٹرام ہے جو 1902ء کے بعد سے چل رہی ہے۔ 

### کولکاتا بندرگاہ

**کولکاتا بندرگاہ** بھارت کے شہر کولکاتا میں ایک دریاَئی بندرگاہ ہے جو سمندر سے تقریباً 203 کلومیٹر (126 میل) کے فاصلے پر واقع ہے۔  یہ بھارت کی سب سے قدیم عمل کاری بندرگاہ ہے جسے برطانوی ایسٹ انڈیا کمپنی نے تعمیر کیا تھا۔



File:Motor Vessel Jalapath - Hooghly River 2012-01-14 0909.JPG|دریائی کشتی
File:Getting around in Kolkata.JPG|رکشہ
File:Santragachi Railway Station Passenger Terminal - Howrah 2012-01-26 1630.JPG|سائیکل رکشہ
File:Rainy Kolkata.jpg|بس



## نگہداشت صحت
200px|تصغیر|کلکتہ میڈیکل کالج

2011ء کے مطابق کولکاتا میں صحت کی دیکھ بھال کا نظام 48 سرکاری اسپتالوں پر مشتمل ہے جن میں زیادہ تر صحت اور خاندان فلاحی شعبہ، مغربی بنگال کی حکومت کے تحت اور 366 نجی طبی اداروں کے ہیں۔  یہ مجموعی طور پر 27،687 ہسپتال بستر فراہم کرتے ہیں۔ 
شہر میں ہر 10،000 افراد کے لیے، 61.7 ہسپتال بستر ہیں  جو قومی اوسط 9 ہسپتال بستر فی 10،000 افراد سے کہیں بہتر ہے۔

کولکاتا میٹروپولیٹن علاقہ میں دس میڈیکل اور ڈینٹل کالج موجود ہیں جو ریاست میں تیسرے درجے ریفرل ہسپتالوں کے طور پر کام کرتے ہیں۔ کلکتہ میڈیکل کالج 1835ء میں قائم کیا گیا جو ایشیا میں پہلا جدید طب سکھانے والا ادارہ تھا۔  تاہم یہ سہولیات شہر کی صحت کی دیکھ بھال کی ضروریات کو پورا کرنے کے لیے ناکافی ہیں۔

2005ء نیشنل فیملی ہیلتھ سروے کے مطابق کولکاتا کے گھرانوں کے کا صرف ایک چھوٹے تناسب کسی بھی صحت کی منصوبہ بندی یا صحت کی انشورنس کے تحت شامل تھا۔ 
کولکاتا میں شرح پیدائش 1.4 تھی جو سروے میں شامل آٹھ شہروں میں سب سے کم تھی۔ 

## تعلیم
[200px|تصغیر|[یونیورسٹی آف کلکتہ]]
200px|تصغیر|مغربی بنگال قومی عدالتی سائنس یونیورسٹی

کولکاتا کے تعلیمی اارے ریاستی حکومتی اور نجی تنظیموں کے زیر انتظام ہیں جن میں سے کئی مذہبی ہیں۔ بنگالی اور انگریزی تدریس کی بنیادی زبانیں ہیں، اردو اور ہندی بھی زیر استعمال ہیں خاص طور پر مرکزی کولکاتا میں۔ 

کولکاتا میں یونیورسٹی آف کلکتہ سمیت کئی نامور تعلیمی ادارے اور کالج ہیں یہاں چار میڈیکل کالج بھی ہیں۔ اسی کی دہائی کے بعد کولکاتا کی تعلیمی حیثیت میں کمی ہوئی لیکن کولکاتا اب بھی تعلیمی ماحول کے لیے جانا جاتا ہے۔ کلکتہ یونیورسٹی، جادو پور یونیورسٹی، رویندر بھارتی یونیورسٹی، مغربی بنگال قومی عدالتی سائنس یونیورسٹی، نیتا جی سبھاش آزاد یونیورسٹی، بنگال انجینئری اور سائنس یونیورسٹی، مغربی بنگال صحت سائنس یونیورسٹی، مغربی بنگال ٹیکنیکل یونیورسٹی یونیورسٹی آف کلکتہ کے مختلف حصوں میں واقع ہیں۔

کولکاتا میں کئی اہم تحقیقی ادارے بھی موجود ہیں جیسے **انڈین ایسوسی ایشن برائے سائنس کی کاشت** (Indian Association for the Cultivation of Science)، **انڈین انسٹی ٹیوٹ برائے کیمیائی حیاتیات** (Indian Institute of Chemical Biology)، **انڈین انسٹی ٹیوٹ برائے سائنس کی تعلیم اور تحقیق** (Indian Institute of Science Education and Research)، **بوس انسٹی ٹیوٹ** (Bose Institute)، **ساہا انسٹی ٹیوٹ برائے جوہری طبیعیات** (Saha Institute of Nuclear Physics)، **آل انڈیا انسٹی ٹیوٹ برائے صحت و صفائی اور عوامی صحت** (All India Institute of Hygiene and Public Health)، **مرکزی شیشہ اور خزافی ریسرچ انسٹی ٹیوٹ** (Central Glass and Ceramic Research Institute)، **ایس این بوس قومی مرکز برائے بنیادی سائنسز** (S.N. Bose National Centre for Basic Sciences)، **انڈین انسٹی ٹیوٹ برائے سوشل ویلفیئر اور بزنس مینجمنٹ** (Indian Institute of Social Welfare and Business Management)، **نیشنل انسٹی ٹیوٹ برائے دواسازی کی تعلیم اور تحقیق** (National Institute of Pharmaceutical Education and Research)، **متغیر توانائی سائکلوٹران سینٹر** (Variable Energy Cyclotron Centre) اور **انڈین سینٹر برائے خلائی طبیعیات** (Indian Centre for Space Physics).

## ثقافت
200px|تصغیر|بھارتی عجائب گھر
200px|تصغیر|بھارتی قومی کتب خانہ
200px|تصغیر|رقص

کولکاتا کو طویل عرصے سے اس کی ادبی، انقلابی اور فنکارانہ ورثے کے لیے جانا جاتا ہے۔ ہندوستان کے سابق دار الحکومت رہنے کی وجہ سے یہ جدید ہندوستان کی ادبی اور فنکارانہ سوچ کا مرکز بنا۔ كولكاتا کے رہنے والوں میں بنیادی سطح پر ہمیشہ ہی فن اور ادب کے لیے خاص مقام رہا ہے۔ ہمیشہ نئے باصلاحیت افراد کی حوصلہ افزائی کی جاتی ہے۔ ان وجوہات کی وجہ سے کولکاتا کو بھارت کا ثقافتی دار الحکومت بھی کہا جاتا ہے جو مبالغہ آرائی نہیں ہو گی۔

کولکاتا کے خاص حصے جنھیں **پارا** کہا جاتا ہے، جس کے معنی قریبی علاقے ہیں۔ ہر پارا ایک کمیونٹی سینٹر کھیل کے مقامت وغیرہ پر مشتمل ہوتا ہے۔ لوگوں میں یہاں فرصت کے وقت اڈا (یعنی آرام سے باتیں کرنا) میں اجلاس، بحثیں وغیرہ میں کبھی کبھار مسائل پر بات کرنے کی عادت ہے۔ یہ عادت ایک آزاد فکری گفتگو کی حوصلہ افزائی کرتی ہے۔

کولکاتا میں بہت سی عمارتیں گوتھک، بروق، رومن اور ہند-اسلامی طرز تعمیر کی ہیں۔ برطانوی دور کی کئی عمارتیں اچھی طرح سے محفوظ ہیں اور اب انھیں ورثہ قرار دیا جا چکا ہے جبکہ بہت سی عمارتیں تباہی کے دہانے پر ہیں۔ 1814ء میں بنا بھارتی عجائب گھر کا شمار ایشیا کے قدیم عجائب گھروں میں ہوتا ہے۔ یہاں ہندوستانی تاریخ، قدرتی تاریخ اور ہندوستانی فنون کا حیرت انگیز مجموعہ موجود ہے۔
وکٹوریہ میموریل کولکاتا کی بلا شبہ سب سے اہم یادگار ہے۔ یہاں کے عجائب گھر میں شہر کی تاریخ موجود ہے۔ یہاں کا بھارتی قومی کتب خانہ بھارت کا ایک اہم اور بڑا کتب خانہ ہے۔ فائن آرٹس اکیڈمی اور بہت سے دوسرے فن کے ادارے باقاعدہ فن پر مبنی نمائش منعقد کرتے رہتے ہیں۔

شہر میں تھیٹر اور اجتماعی تھیٹر آج بھی زندہ ہے۔ یہاں ہندی فلمیں اتنی ہی مقبول ہیں جتنی کہ بنگلہ فلمیں۔ یہاں کی فلمی صنعت کو **ٹالووڈ** نام دیا گیا ہے۔ یہاں کی فلمی صنعت ٹولی گنج میں واقع ہے۔ طویل عرصے موجود یہاں کی فلمی صنعت نے کئی مشہور فلم ڈائریکٹر جیسے ستیہ جیت رائے، مرنال سین، تپن سنہا بھارتی فلمی صنعت کو دیے ہیں۔

کولکاتا کے پکوان کے بنیادی اجزا چاول اور ماچھیر جھول جبکہ میٹھے میں رس گلہ اور مشٹی ڈوئی بہت مشہور ہیں۔ بنگالی لوگوں کی بنیادی غذا میں مچھلی پسندیدہ ترین ہے۔

بنگالی خواتین عام طور پر ساڑی پہنتی ہیں تاہم کم عمر خواتین میں شلوار قمیض اور مغربی لباس بھی مقبول ہو رہا ہے۔ گھریلو طور پر ساڑی پہننے کا ایک مخصوص انداز ہوتا ہے جو خاص بنگالی شناخت ہے۔ ساڑیوں میں یہاں کی بنگالی سوتی اور ریشمی ساڑیاں مشہور ہیں۔ مردوں میں اکثر مغربی پنٹ شرٹ ہی چلتے ہیں، مگر تہواروں اور خاص موقوں پر روایتی سوتی اور ریشمی کرتوں کو دھوتی کے ساتھ پہنا جاتا ہے۔ یہاں مردوں کا دھوتی کا سرے ہاتھ میں پکڑ کر چلنے کا رواج رہا ہے، جو ایک خاص بنگالی پہچان دیتا ہے۔ دھوتی عام طور پر سفید رنگ کی ہی ہوتی ہے۔

درگا پوجا کولکاتا کا سب سے زیادہ نمایاں اور چکاچوند کرنے والا جشن ہے۔ یہ تہوار اکثر اکتوبر کے مہینے میں آتا ہے تاہم ہر چوتھے سال ستمبر میں بھی آ سکتا ہے۔ دیگر قابل ذکر تہواروں میں جگددھاتری پوجا، پولا بیاكھ، سرسوتی پوجا، رتھ یاترا، پوش پربو، دیوالی، ہولی، کرشن جنم اشٹمی، مہا شواراتری، گنیش چترتھی، مکر سنکرانتیکرسمس اور عید، محرم وغیرہ اہم ہیں۔ ثقافتی تہواروں میں کولکاتا کتاب میلہ، کولکتہ فلم اتسو، ڈوور لین موسیقی تہوار اور نیشنل تھیٹر فیسٹیول آتے ہیں۔ شہر میں ہندوستانی کلاسیکی موسیقی اور بنگالی لوک گیت موسیقی کو بھی سراہا جاتا ہے۔

## ذرائع ابلاغ
### اخبار
200px|تصغیر|آکاشوانی بھون،آل انڈیا ریڈیو کا صدر دفتر، کولکاتا

ہندوستان کا پہلا اخبار، بنگال گزٹ 1780ء میں کولکاتا سے شائع ہونا شروع ہوا۔  بہت سے بنگلہ اخبار یہاں شائع ہوتے ہیں، جن میں آنند بازار پتریکا، آج کل، برتمان، سگنباد پرتیدن، گنیشکتی اور دیانک سٹیٹمن اہم ہیں۔  دی سٹیٹسمین اور دی ٹیلی گراف کولکاتا سے شائع ہونے عالے دو بڑے انگریزی اخبارات ہیں۔ کولکاتا میں شائع اور فروخت ہونے والے دیگر مقبول انگریزی اخبارات میں ٹائمز آف آنڈیا، ہندوستان ٹائمز، دی ہندو، انڈین ایکسپریس اور ایشین ایج شامل ہیں۔ 
مشرقی بھارت کا سب سے بڑا تجارتی مرکز ہونے کی وجہ سے کولکاتا میں اکنامک ٹائمز، فنانشل ایکسپریس، بزنس لائن اور بزنس سٹینڈرڈ سمیت کئی اعلی مالی روزنامے گردش میں ہیں۔  مقامی زبانوں کے اخبارات جیسے ہندی، اردو، گجراتی، اڑیہ، پنجابی اور چینی مقامی اقلیتوں میں پڑھے جاتے ہیں۔ 

### ریڈیو

آکاش وانی قومی سرکاری ریڈیو براڈکاسٹر شہر میں کئی اے ایم ریڈیو اسٹیشنوں سے نشریات کرتا ہے۔ کولکاتا میں 12 مقامی ریڈیو اسٹیشن ایف ایم پر نشریات کرتے ہیں۔

### ٹی وی

200px|تصغیر|ٹاٹا انڈیکوم

بھارت کا سرکاری ٹیلی ویژن براڈکاسٹر، دوردرشن دو مفت چینلز پر نشریات کرتا ہے۔ جبکہ بنگالی، ہندی، انگریزی اور دیگر علاقائی ٹیلی ویژن چینلز کیبل، براہ راست مصنوعی سیارہ نشریات یا انٹرنیٹ کے ذریعے قابل رسائی ہیں۔

## مواصلات
کولکتہ میں سرکاری بی ایس این ایل اور نجی مواصلاتی کمپنیاں جیسے ووڈافون، ایئر ٹیل، ریلائنس کمیونی کیشنز، ٹاٹا انڈیکوم وغیرہ ٹیلی فون اور موبائل خدمات فراہم کرتے ہیں۔ شہر میں جی ایس ایم اور سی ڈی ایم اے دونوں قسم کی خدمات دستیاب ہیں۔ یہاں بی ایس این ایل، ٹاٹا کمیونی کیشنز، ایئر ٹیل اور ریلائنس کمیونی کیشنز کی طرف سے براڈبینڈ سروس بھی دستیاب ہے۔ ان کے علاوہ سفی اور الائنس بھی یہ سروس فراہم کرتے ہیں۔

## کھیل
[200px|تصغیر|[سالٹ لیک اسٹیڈیم, انڈین سپر لیگ کی افتتاحی تقریب]]
[200px|تصغیر|[نیتا جی انڈور اسٹیڈیم]]

کولکاتا میں سب سے زیادہ مقبول کھیل فٹ بال اور کرکٹ ہیں۔ بھارت کے بیشتر حصوں کے برعکس یہاں کے رہائشیوں میں فٹ بال کے لیے اہم جذبہ ہے۔ شہر بہترین قومی فٹ بال کلب جیسے موہن باگان اے سی، مشرقی بنگال ایف سی، پریاگ یونائٹڈ ایس سی اور محمڈن اسپورٹنگ کلب کا گھر ہے۔ کلکتہ فٹ بال لیگ جو 1898ء میں شروع ہوئی ایشیا میں سب سے پرانی فٹ بال لیگ ہے۔

بھارت کے باقی حصوں کی طرح کرکٹ کولکاتا میں مقبول ہے اور شہر بھر کے میدانوں اور گلیوں میں کھیلا جاتا ہے۔ انڈین پریمیئر لیگ میں کولکاتا کی ایک فرنچائز ہے جو کولکاتا نائٹ رائیڈرز ہے۔ بنگال کرکٹ ایسوسی ایشن جو مغربی بنگال میں کرکٹ کے انتظامی امور سنبھالتی ہے کولکاتا ہی میں واقع ہے۔
شہر میں بین محلہ یا بین کلب بنیادوں پر کھیلوں کے ٹورنامنٹ خاص کر کرکٹ، فٹ بال، بیڈمنٹن اور کیرم منعقد کیے جاتے ہیں۔ 
**میدان** شہر میں ایک وسیع میدان ہے جو سب سے بڑا پارک ہے۔ یہاں کئی معمولی فٹ بال اور کرکٹ کلبوں اور کوچنگ اداروے موجود ہیں۔

ایڈن گارڈنز کی گنجائش 66،349 ہے۔ کرکٹ عالمی کپ 1987ء کی میزبانی اسی اسٹیڈیم نے کی تھی۔ یہ بنگال کرکٹ ٹیم اور کولکاتا نائٹ رائیڈرز کا گھر بھی ہے۔ سالٹ لیک اسٹیڈیم گنجائش کے لحاظ سے بھارت کا سب سے بڑا اسٹیڈیم ہے۔ کلکتہ کرکٹ اور فٹ بال کلب دنیا کا دوسرا سب سے پرانا کرکٹ کلب ہے۔
نیتا جی انڈور اسٹیڈیم نے 1981ء ایشیائی باسکٹ بال چیمپئن شپ کے میزبان کے طور پر خدمات انجام دیں۔ شہر میں تین 18 ہول گالف کورس بھی ہیں۔ کلکتہ پولو کلب دنیا میں سب سے قدیم موجودہ پولو کلب سمجھا جاتا ہے۔

## سیاحت اور یادگاریں
[200px|تصغیر|[وکٹوریہ میموریل، کولکاتا|وکٹوریہ میموریل]]
200px|تصغیر|ناخدا مسجد
200px|تصغیر|دكشن ایشور کالی مند

**میدان** اور فورٹ ولیم، دریائے ہوگلی کے قریب بھارت کے سب سے بڑے پارکوں میں سے ایک ہے۔ یہ 3 مربع کلومیٹر کے علاقے میں پھیلا ہوا ہے۔ میدان کے مغرب میں فورٹ ولیم ہے۔ چونکہ فورٹ ولیم اب بھارتی فوج کے زیر استعمال ہے اس لیے یہاں داخل ہونے کے لیے خصوصی اجازت لینا پڑتی ہے۔

**[[ایڈن گارڈنز]]** کے ایک چھوٹے تالاب میں برما کا پگوڈا تعمیر کیا گیا ہے، جو اس باغ میں خاص توجہ کا مرکز ہے۔ یہ مقام مقامی لوگوں میں بہت مقبول ہے۔

**[[وکٹوریہ میموریل، کولکاتا|وکٹوریہ میموریل]]** 1906ء سے 1921ء کے درمیان تعمیر کیا گیا یہ برطانوی ملکہ وکٹوریہ کی ایک یادگار ہے۔ یادگار میں ایک شاندار عجائب گھر بھی ہے جہاں ملکہ کے پیانو اور سٹڈی ڈیسک سمیت 3000 سے زائد چیزیں رکھی گئی ہیں۔ یہ روزانہ صبح 10:00 بجے سے شام 4:30 بجے تک کھلتا ہے، پیر کو یہ بند رہتا ہے۔

**[[سینٹ پال کیتھیڈرل، کولکاتا|سینٹ پال کیتھیڈرل]]** تعمیرات کی ایک منفرد مثال ہے، اس کی رنگین شیشے کی کھڑکیاں اور گوتھک طرز تعمیر اس کا خاصہ ہیں۔ یہ روزانہ صبح 9:00 بجے سے دوپہر تک اور شام 3:00 بجے سے 6:00 بجے تک کھلتا ہے۔

**ناخدا مسجد** سرخ پتھر سے بنی ہوئی ہے۔ یہ ایک بڑی مسجد ہے جس کی تعمیر 1926ء میں ہوئی تھی۔ اس میں 10،000 افراد کی گنجائش ہے۔

**ماربل پیلس** ایم جی روڈ پر واقع کو اس محل کی خوبصورتی قابل دید ہے۔ 1800ء میں یہ محل ایک امیر بنگالی زمیندار کی رہائش تھا۔ یہاں کچھ خوبصورت مجسمے اور پینٹنگ ہیں۔ خوبصورت فانوس، یورپین اینٹیک، وینیٹين گلاس، پرانے پیانو اور چین کے بنے نیلے گلدان آپ کو اس وقت کے امیروں کی طرز زندگی کی جھلک دکھاتے ہیں۔

**پارس ناتھ جین مندر** 1867ء میں بنا۔ یہ مندر وینیٹين گلاس، پیرس کے فانوسوں، سونے کا ملممع چڑھا گنبد، رنگین شیشوں والی کھڑکیاں اور شیشے لگے كھبوں سے سجا ہے۔ یہ روزانہ صبح 6:00 بجے سے دوپہر تک اور شام 3:00 بجے سے 7:00 بجے تک کھلتا ہے۔

**بیلور خانقاہ** رام کرشن مشن کا ہیڈ کوارٹر ہے، اس کی تعمیر 1899ء میں سوامی وویکانند نے کی تھی، جو رام کرشن کے شاگرد تھے۔ یہ اکتوبر سے مارچ کے دوران صبح 6:30 بجے سے 11:30 بجے تک اور شام 3:30 بجے سے 6:00 بجے تک اور اپریل سے ستمبر تک یہ صبح 6:30 بجے سے 11:30 بجے تک اور شام 4:00 بجے سے 7:00 بجے تک کھلتا ہے۔

**دكشن ایشور کالی مندر** دریائے ہوگلی کے مشرقی ساحل پر واقع یہ ماں کالی کا مندر ہے جہاں شری رام کرشن پرہمنس ایک پادری تھے یہاں انھیں تمام مذاہب میں اتحاد لانے کی معرفت ہوئی۔ کالی مندر سڈر سٹریٹ سے 6 کلومیٹر جنوب میں واقع ہے۔ یہ صبح 3:00 بجے سے رات 8:00 بجے تک کھلتا ہے۔

**مدر ٹریسا ہومز** سیکڑوں بے گھروں غریبوں کا گھر ہے جو خود کو خدمت خلق کے لیے وقف کر دینے والی مسیحی راہبہ مدر ٹریسا کی کاوش ہے۔

**بوٹینکل گارڈنز** کئی ایکڑ میں پھیلا ایک سرسبز، پودوں کی نایاب قسموں، خوبصورت کھلے پھولوں، پرسکون ماحول فراہم کرتا ہے۔ یہاں قدرت کے ساتھ شام گزارنے کا ایک بہترین موقع ہے۔ دریا کے مغربی جانب واقع اس باغ میں دنیا کا دوسرا سب سے بڑا برگد کا درخت ہے، جو 10،000 مربع میٹر میں پھیلا ہوا ہے، اس کی تقریباً 420 شاخیں ہیں۔

### سیاحتی اور دلچسبی کے مقامات
#### مذہبی عمارات
##### مساجد

Nakhoda Mosque Night.JPG|ناخدا مسجد
Tipu Sultan mosque, Calcutta.jpg|ٹیپو سلطان مسجد
Zohra Begum Mosque Tollygunge Calcutta.JPG|زہرہ بیگم مسجد
"Mohammedan Cathedral Mosque Dhuramtolla Mosque, a stereoscopic view.jpg|محمڈن کیتھیڈرل مسجد
Mosque at Khidderpore, Calcutta by Francis Frith.jpg|کھریرپور مسجد
Dhurrumtollah Mosque, Calcutta by Francis Frith.jpg|دھرمتلا مسجد
Nimtolla Mosque, Calcutta in 1945.jpg|نیمتولا مسجد


##### گرجا گھر

Clock Tower of the Armenian Church in Kolkata.jpg|آرمینیائی چرچ
St. Paul's Cathedral - Calcutta (Kolkata) - 1865.jpg|سینٹ پال کیتھیڈرل، کولکاتا
Cathedral of the Most Holy Rosary (Portuguese Church), Calcutta (Kolkata).JPG|پرتگیزی چرچ
Old Mission Church, Calcutta by Francis Frith.jpg|اولڈ مشن چرچ
St John's Church, Calcutta by Samuel Bourne.jpg|سینٹ جانز چرچ
St. James' Church in Kolkata.jpg|سینٹ جیمز چرچ
Calcutta, St Francis-Xavier Church.JPG|سینٹ فرانسس-زاویئر چرچ
Carey Baptist Church - Bowbazar Street - Kolkata 2013-03-03 5229.jpg|کیری بیپٹسٹ چرچ
Church of Christ the King - Park Circus - Kolkata 2012-05-02 0007.JPG|مسیح بادشاہ کا چرچ
Khidderpore Church, Calcutta by Francis Frith.jpg|کھریرپور چرچ
Middleton Row 'St Thomas Church'.jpg|سینٹ تھامس چرچ
St. Andrew's Church, Calcutta by Francis Frith.jpg|سینٹ اینڈریوز چرچ
St. Peters Church, Fort William, Calcutta by Francis Frith.jpg|سینٹ پیٹرز چرچ


##### مندر

Adi Chitteswari Temple Inside (5).jpg|آدی چیتیشوری مندر
Bamondas kali temple 2.jpg|بامودس مکھرجی کالی مندر
Belur Math - Opposite side of Kuthi ghat.jpg|بیلور ماتھ
Bhukailash Shiv Temple 06.jpg|بھوکالاش شو مندر
Birla temple in kolkatta, west bengal.JPG|برلا مندر
Calcutta Jain Temple-Sheetalnath Mandir-P1080642.jpg|جین مندر
Entrance - Sea Ip Church - Chatawala Lane - Kolkata 2013-03-03 5266.JPG|چینی مندر
Chota Rashbari Mandir Complex - 93 Tollygunge Road - Kolkata 2014-12-14 1555.JPG|چھوٹا راسبری مندر
Bara Rashbari Complex - Eastern View - 78 Tollygunge Road - Kolkata 2014-12-14 1654-1659.tif|بڑا راسبری مندر
Dakshineshwar Temple - Calcutta (Kolkata) - 1865.jpg|دکشن ایشور مندر
Ghanteswar Mahadev Mandir - Bowbazar Street - Kolkata 2013-03-03 5220.JPG|گھٹے شور مندر
Kalighat Temple, 1887.jpg|كالی گھاٹ کالی مندر
Kamarghat Dwadash Shiv Mandir (Chandra) 26.JPG|كمارگھاٹ دوادش شیو مندر
Naba Brindaban - Bagbazar.JPG|نابا ورندابن مندر
Radhakanta Mandir - Eastern View - 1796 CE - Mondal Estate - Chetla - Kolkata 2014-12-14 1508-1517.tif|رادھا کنتا مندر
Radhabinode's 'nabaratna' Temple,Tollygunge.JPG|رادھاناتھ مندر
Belgachhia Pareshnath Mandir front.jpg|بیلگچھیا پریشناتھ مندر
Gateway - Chandraprabhu Temple - 38 Badridas Temple Street - Kolkata 2014-02-23 9546.JPG|چندرپربھو مندر



##### [[شول]]

Beth El Synagogue - Pollock Street - Kolkata 2013-03-03 5371.JPG|بیت ایل شول
Maghen David Synagogue - Kolkata 2012-09-22 0275-0276 Combined.jpg|شول داود


#### دیگر عمارات

Calcutta High Court 01.jpg|کلکتہ ہائی کورٹ
PostOfficeCalcutta.jpg|جنرل پوسٹ آفس
Image-Calcutta agency of Chartered Bank of India, Australia and China.gif|چارٹرڈ بینک آف انڈیا
Calcutta mint.jpg|کولکاتا منٹ
Funtnani Chambers - 133-2, S N Banerjee Road - Kolkata (3504590694).jpg|رونک ہوٹل
Treasury Buildings - Kolkata 2011-12-18 0197.JPG|وزارت خزانہ عمارات
Government House, Calcutta in the 1860s (05).jpg|گورنمنٹ ہاؤس
The Maidan, Calcutta, from Government House (c. 1865).jpg|میدان
Roxburgh Building - Indian Botanic Garden - Howrah 2013-03-31 5721.JPG|روکسبرگ بلڈنگ - انڈین بوٹینک گارڈن
La Martiniere, Calcutta by Francis Frith.jpg|لا مارٹنیری، کلکتہ
Bengal Club, Calcutta by Francis Frith.jpg|بنگال کلب
Asiatic Society - 1 Park Street - Kolkata 2015-02-07 2142.JPG|ایشیاٹک سوسائٹی
The Old Telegraph Office, Calcutta.JPG|پرانا ٹیلیگراف آفس
Queens Building, Park Street, Calcutta.jpg|کوئنز بلڈنگ
Marble Palace, Calcutta in 1945.jpg|سنگ مرمر محل
Metcalfe Hall at Strand Road,Kolkata.JPG|میٹکاف ہال
Raj Bhawan - Wikimedia Photowalk Kolkata 20111218 IMG 4550.jpg|راج بھون
Chunilal Bhavan - Kolkata 7338.JPG|چننیلال بھون
The Town Hall, Calcutta from the Illustrated London News, 1876.jpg|ٹاؤن ہال


##### یادگاریں

Victoria Memorial By Saprativa.jpg|وکٹوریہ میموریل، کولکاتا
Black Hole memorial - Wikimedia Photowalk Kolkata 20111218 IMG 4569.jpg|بلیک ہول یادگار
Gwalior Monument.jpg|گوالیار یادگار
Mother Teresa tomb.jpg|مدر ٹریسا قبر
Ronald Ross Monument.jpg|رونالڈ راس یادگار
Acharya Jagadish Chandra Bose Indian Botanic Garden - Howrah 2011-01-08 9711.JPG|آچاری جگدیش چندر بوس یادگار
Lascar War memorial.jpg|لاسکر جنگی یادگار
Shahid Minar Kolkata Arnab Dutta 2011.jpg|شہید مینار


##### طبی عمارات


Medical College Hospital Calcutta (Kolkata) - Mid 19th Century.jpg|میڈیکل کالج ہسپتال کلکتہ
Calcutta National Medical College and Hospital 1.jpg|کلکتہ نیشنل میڈیکل کالج اور ہسپتال
Main entry gate, College of Medicine & JNM Hospital, Kalyani, West Bengal.jpg|میڈیسن کالج اور جے این ایم ہسپتال
Kpc gate.jpg|کے پی سی میڈیکل کالج اینڈ ہاسپٹل
R.G. Kar Medical College.jpg|رادھا گووند کر میڈیکل کالج اور ہسپتال
Barasat Cancer Research & Welfare Centre - Barasat 2011-05-01 1050798.JPG|برسات کینسر ریسرچ اینڈ ویلفیئر سنٹر
Doctor Bholanath Bose Sub-divisional Hospital - Barrackpore Trunk Road - Barrackpore - North 24 Parganas 2012-04-11 9681.JPG|ڈاکٹر بھولا ناتھ بوس سب ڈویژنل ہسپتال
EIS Hospital - Manicktala.jpg|ای آئی ایس ہسپتال، مانکتالا
ESI Hospital - Sealdah - 301-3A Acharya Prafulla Chandra Road - Kolkata 2015-02-07 2078.jpg|ای آئی ایس ہسپتال، سیلدہ
IPGMER SSKM Woodburn.jpg|آئی پی جی ایم ای آر اور ایس ایس کے ایم ہسپتال
Lohia Matri Seva Sadan Hospital, Kolkata.jpg|لوہیا مارتی سیوا سدہن ہسپتال
The new General Hospital and grounds, Calcutta, India. Litho Wellcome V0012307.jpg|نیا جنرل ہسپتال
Vishudhanand Saraswati Marwari Hospital - 118 Amherst Street - Kolkata 2014-01-01 1808-1810.JPG|وشودھانند سرسوتی مارواڑی ہسپتال


##### پارک

Elliot Park - Kolkata 2013-01-05 2441.JPG|ایلیٹ پارک
Central Park Kolkata - Walking Track.JPG|سینٹرل پارک کولکاتا
Alipore Zoological Garden - Kolkata 2011-01-09 0069.JPG|علیپور حیوانیاتی گارڈن
Hedua Park - Kolkata 2011-02-09 0831.JPG|ہیدوا پارک
Esplanade Row - Right of Government House (1829).jpg|میدان
Walkway through the rose garden.jpg|نیو ٹاؤن ایکو پارک
Nicco Park 13.jpg|نیکو پارک
T-Rex 2293.JPG|کولکاتا گارڈنز
Nalban Food Park - Kolkata 2011-03-01 1825.JPG|نیلبان فوڈ پارک
View of Eden Gardens Calcutta by Samuel Bourne 1865.jpg|ایڈن گارڈن کلکتہ
Kolkata riverfront development phase -1 vidyasagar setu.jpg|کولکاتا دریائے کے ساتھ خوبصورتی پروجیکٹ


## کولکاتا کی شخصیات
### ادب
[100px|تصغیر|[رابندر ناتھ ٹیگور]]

#### شاعر

* قاضی نذر الاسلام
* رابندر ناتھ ٹیگور
* فراغ روہوی

#### ناقد، فلسفی

* قاضی نذر الاسلام
* راجندرہ پرساد
* ویویکانند

### اصلاح پسند
[100px|تصغیر|[مدر ٹریسا]]

* راجا رام موہن رائے
* مدر ٹریسا

### سائنس دان

* جگدیش چندر بوس
* ست یندرا ناتھ بوس

### نوبل انعام یافتہ

* رونالڈ روس
* رابندر ناتھ ٹیگور
* سی وی رامن
* مدر ٹریسا
* امرتیہ سین

### حریت پسند
[100px|تصغیر|[سبھاش چندر بوس]]

* سبھاش چندر بوس
* بدھان چندرا رائے

### [[رامن میگ سیسے انعام]] یافتہ

* ستیہ جیت رائے
* مدر ٹریسا

### فنون
#### سنیما

* ستیہ جیت رائے
* رشی کیش مکھرجی
* اپرنا سین

#### قابل ذکر اداکار
[100px|تصغیر|[اشوک کمار]]

* اتپل دت
* پتھر پنچلی
* اشوک کمار
* سچترا سین
* مون مون سین
* رائما سین
* ریما سین
* کونکونا سین شرما

#### تھیٹر
* بادل سرکار

#### موسیقی
##### موسیقار
[100px|تصغیر|[بپی لہری]]

* آر ڈی برمن
* ایس ڈی برمن
* بپی لہری
* پریتم

##### ہندوستانی کلاسیکی گلوکار

* استاد علی اکبر خان
* روی شنکر
* استاد ولایت حسین خان
* بڑے غلام علی خان

##### دیگر گلوکار
[100px|تصغیر|[کشور کمار]]

* گوہر جان
* کشور کمار
* بیگم اختر
* ایس ڈی برمن

##### دور حاضر بالی ووڈ موسیقار

* کمار سانو
* الکا یاگنک
* ابھیجیت بھٹاچاریا
* پریتم
* شریا گھوشال
* شان (گلوکار)
* اری جیت سنگھ

### کھیل
[100px|تصغیر|[سوربھ گانگولی]]

* سوربھ گانگولی
* پنجک روے
* سنیل گواسکر
* محمد شامی

## حوالہ جات

## کتابیات

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## بیرونی روابط
* Kolkataweb, a guide to Kolkata

* Kolkata Municipal Corporation
* 
* 
* Kolkata *Encyclopædia Britannica* entry

### دستاویزی فلمیں
* کولکاتا دستاویزی فلم حصہ اول
* کولکاتا دستاویزی فلم حصہ دوم
* کولکاتا دستاویزی فلم حصہ سوم
* کولکاتا (بھارت) تعطیل سفر ویڈیو گائیڈ

زمرہ:ایشیا میں 1690ء کی تاسیسات
زمرہ:بھارت کے بندرگاہ شہر
زمرہ:بھارت کے شہر
زمرہ:بھارت کے میٹروپولیٹن شہر
زمرہ:بھارت میں یونیورسٹی شہر
زمرہ:بھارتی ریاستوں کے دار الحکومت
زمرہ:خصوصی اقتصادی منطقات
زمرہ:دریائے گنگا
زمرہ:سابقہ قومی دار الحکومت
زمرہ:سابقہ ممالک کے دار الحکومت
زمرہ:سابقہ ہندوستانی پایۂ تخت
زمرہ:صفحات مع گراف

زمرہ:کولکاتہ ضلع کے شہر اور قصبات
زمرہ:مغربی بنگال
زمرہ:مغربی بنگال کے اضلاع
زمرہ:مغربی بنگال کے شہر اور قصبات
زمرہ:مغربی بنگال کے شہر
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں 1690ء کی دہائی کی تاسیسات
زمرہ:1690ء میں آباد ہونے والے مقامات

زمرہ:کولکاتا